Ֆիզիկատեխնիկական հետազոտությունների և քիմիական փորձաքննությունների բաժնի պետ Կարեն Ղարաջյանը իր զեկույցում մանրամասն անդրադարձավ տարածաշրջանում Իրան – Հայաստան – Վրաստան – Եվրոպա ուղղությամբ շարժվող թմրամիջոցների, այդ թվում հերոինի և մեթամֆետամինի ապօրինի շրջանառության մի շարք հայտնի դեպքերին, նշելով, որ Հայաստանի իրավապահ մարմինները Փորձաքննությունների ազգային բյուրոյի հետ համատեղ մեծ ծավալի աշխատանք են կատարում թմրանյութերի հսկայական քանակությունների հայտնաբերման գործում և տարանցիկ եղանակով այդ թմրամիջոցները դեպի Եվրոպական երկրներ առաքման դեմ պայքարում: Կ. Ղարաջյանը իր ելույթում ներկայացրել է նաև Փորձաքննությունների ազգային բյուրոյի գործառույթները, նշելով վերջինիս հսկայական գիտական պոտենցիալը՝ նմանատիպ ծրագրերի մասնակցության հեռանկարում: